પણ હવે ટાઈમ વેચાઈ ચુક્યુ છે. શબ્દો માટે આ સાવ મામુલી કિંમત છે. આ પહેલા રૂપર્ટ મર્ડોક જેમને પત્રકારત્વની દુનિયાના દિગ્ગજ ગણવામાં આવે છે, તેમણે પણ સોદાઓ કરી કેટલીય મેગેઝિનો પોતાની બગલમાં દબાવી લીધેલી. પણ ટાઈમ વેચાઈ જતા તેના વેચાણ કે વિષયવસ્તુમાં કોઈ પ્રકારનો ફર્ક નહીં પડે. પહેલા પણ સારી રીતે જ વેચાતી હતી. આજે પણ એવી જ રીતે વેચાશે. અત્યારથી લોકોમાં આ વર્ષનો પર્સન ઓફ ધ યેર જાણવાની ઉત્કંઠા વધી રહી છે. દર વર્ષની માફક ભારત હરિફાઈમાં નથી. પણ કહેવાય છે ને પૈસા આગળ શબ્દોની કિંમત હોતી નથી. લખવાવાળો પૈસાનો ભૂખ્યો હોય છે, તેને કહો તેટલું તેટલા પૈસામાં લખી આપે. હવે 7200 કર્મચારીઓ ટાઈમ મેગેઝિનમાં કામ કરી રહ્યા છે. ભારતમાં તો પત્રકારત્વમાં આટલા લોકો એકસાથે કામ કરતા હોય તેની કલ્પના જ કરવી રહી. આ 7200ની હવે છટણી થશે કે તેમના કામના કારણે તેમને રોકી રાખવામાં આવશે એ પણ ટાઈમના સમાચાર જ કહી દેશે.